До

Собрание на Фото клуб Куманово

## 

## 

## **Годишна програма на**

## **Фото клуб Куманово за 2024 година**

Во 2024 година, Фото клуб Куманово прославува јубилеј од 10 години постоење. Поради тоа, за наредната година се планирани повеќе фотографски активности.

**ИЗЛОЖБИ НА УМЕТНИЧКА ФОТОГРАФИЈА**

Фото клуб Куманово од Куманово во 2024 година има за цел да ја продолжи традицијата на организирање на изложби на уметничка фотографија. За годината што следува пред нас предвидени се пет меѓународни изложби: Кокино (Kokino), Игра (Play) и Фото приказна (Photo Story), Коритон (Koriton) и Тумба (Tumba).

**Кокино (Kokino) 2024**

Меѓународната изложба Кокино ќе се организира во **јануари 2024** година. Изложбата ќе опфати девет (9) теми: слободна во боја, слободна црно-бела, природа, фотожурнализам, патување, улица, сенки, човеков интерес и традиција. Изложбата ќе биде под покровителство на IAAP, PSA и НФУ.

**Игра (Play) 2024**

Меѓународната изложба Игра ќе се организира во **април 2024 година**. Изложбата ќе опфати шест (6) теми: слободна во боја, слободна црно-бела, природа, портрет, жена, улица. Изложбата ќе биде под покровителство на IAAP, PSA и НФУ.

**Фото приказна (Photo Story) 2024**

Меѓународната изложба Фото приказна ќе се организира во **септември 2024 година**. Изложбата ќе опфати шест (6) теми: слободна црно-бела, линии, слободна во боја, жена, природа и пејсаж. Изложбата ќе биде под покровителство на IAAP, PSA и НФУ.

**Коритон (Koriton) 2024**

По повеќегодишна пауза, за 2024 година е планирано повторно одржување на бесплатната изложба Коритон. Изложбата е посветена на малиот, но богат со историја, град Кратово. Како и досега истата ќе вклучува две теми: слободна и луѓето од Кратово. Изложбата ќе биде под покровителство на IAAP и НФУ.

**Тумба (Tumba) 2024**

Меѓународната изложба Тумба ќе се организира во декември 2024 година. Изложбата ќе опфати шест (6) теми: слободна во боја, слободна црно-бела, природа, фотожурнализам, патување и портрет. Изложбата ќе биде под покровителство на IAAP, FIAP и PSA.

**Жените и фотографијата 2024**

По повод Денот на жената 8-ми Март, женските членови на клубот, досега традиционално ја организира изложбата „Жените и фотографијата“. Поради слабата активност на женските членови на клубот, на минатогодишната изложба, клубот покани и авторки од други клубови од земјата. Поради можност од иста ситуација и оваа година, можеме да го земеме во предвид минатогодишниот потег. На оваа изложба ќе се претстават авторките на клубовите со своите дела, со што ќе го обележат овој ден. Изложбата ќе биде составена од две теми: слободна и жена. Изложбата е планирана во март во НУЦК „Трајко Прокопиев“ во Куманово.

**Фото фестивал Малински**

Планот за оваа година е Фестивалот да биде одржан во месец **јуни**. Иститот да биде повеќедневен и составен од изложби (Тумба - клупска, Круг, Игра, меѓушколска изложба на ученици од Крсте Мисирков и Кочо Рацин, Слободан Чавиќ – самостојна, Ови Д. Поп – самостојна), проекции и предавања на реномирани фотографи. На последниот состанок членовите се договорија самостојната изложба која традиционално се одржува во клупските простории овој Малински, да биде со дела на членот Ивана Јовановска Кузмановска. Целта е да се продолжат континуитетот и традицијата на фестивалот, како и да се анимираат членовите на Фото клуб Куманово и останатата фотографска публика во градот.

**Клупска изложба Тумба 2024**

Во склоп на фестивалот „Малински“, во програмата е влезена клупската изложба Тумба. На оваа изложба со свои дела ќе се претстават членовите на клубот. Темата на изложбата до сега беше слободна, но за годинава како можност се разгледува изложбата да биде под една тематика (мојот град, или ликовите од мојот град).

**Круг 2024**

Меѓуклупската изложба на уметничка фотографија „Круг”, веќе традиционална, предвидено е да се одржи во рамките на фото фестивал „Малински”. Оваа година се планира на изложбата да се поканат членовите на клубот Варадиниум од Орадеа, Романија.

**Фото проекции**

На фото фестивал „Малински” секоја година се покануваат различни гости да се претстават со свои дела и проекции, кои се плод од досегашната нивна дејност. Оваа година клубот сака да стави акцент на изработки на фото-проекции на членовите од ФКК, најмалку на двајца.

**Градскa хроникa: 505 фотографии, 505 години Куманово**

Доколку бидат обезбедени финансиски средства, Фото клуб Куманово планира изработка на колор публикација која што ќе вклучува 505 фотографии од градот Куманово во чест на јубилејот 505 години Куманово. За реализација на овој проект се упатени барања до Министерството за култура и Општина Куманово за финансиска подршка при изработката на истиот.

**ОБРАЗОВНИ АКТИВНОСТИ**

Во 2024 година, Фото клуб „Куманово“ ќе организира фото школа, со цел ширење на фотографската уметност во градот, но и збогатување на членството. Курсот по фотографија ќе биде поделен во три дела: теорија, пракса и дигитална лабораторија (Adobe Photoshop). Предавачи ќе бидат Владимир Јовановски и Марина Атанасовиќ. На најдобрите и најуспешните курсисти ќе им биде одобрен влез во членство на Фото клуб „Куманово“. Образовните активности сѐ со цел да се привлечат млади членови кои би ја продолжиле традицијата и богатата историјата на клубот.

Предвидени е и напреден курс по фотографија, кој ќе преставува склоп на предавања кои ќе ги спремат членовите на клубот. Ваквите предавања ќе дадат можност за формирање на поопширна скрипта која може да служи за наредните генерации на клубот.

Фото клуб Куманово отпочна и со реализација на фото-секција во двете најголеми основни училишта „Крсте Мисирков“ и „Кочо Рацин“ во Куманово, а учениците со нивните дела ќе бидат вклучени и во Малински фото Фестивал и други клупски бесплатни изложби.

**ИЗЛАГАЧКИ АКТИВНОСТИ**

Членовите на ФК Куманово во 2024 година ќе излагаат на повеќе изложби на уметничка фотографија, како на домашен терен така и надвор од државата. Планирано е да се настапи на Кокино, Тумба, Круг, Игра, Фото Приказна, Коритон и други меѓународни изложби на уметничката фотографија за кои раководството на клубот ќе се потруди да обезбеди бесплатна котизација.

Резултатите кои нашите членови ги постигнаа овие 10 години дадоа голем допринос за развој на културата во град Куманово, па од тие причини следната година планираме да аплицираме за Ноемвриска награда на град Куманово.

**ИЗВОРИ НА ФИНАНСИРАЊЕ**

Членарините се како и досега интегрален дел од финасирањето во клубот и воедно многу битен елемент во ангажираноста на членовите, па се потенцира дека нивното редовно плаќање е во прилог на одржливоста и функционирањето на клубот. ФК Куманово за 2024 година достави барања за финансиска подршка до Министерството за Култура на Република Македонија. Планирано е изготвување на проекти и нивно аплицирање до странските амбасади и здруженија, се со цел полесна организација и спроведување на изложбите на фотографија. За што ќе биде потребна и поголема координација и организација на целиот клуб.

**РАБОТА НА ТЕРЕН И ФОТО-САФАРИЈА**

Членовите на Фото клубот Куманово во 2024 година планираат да ги покријат позначајните настани од областа на уметноста, културата, спортот и други активности во нашиот град. Исто така се планираат повеќе фото-сафарија во околината на Куманово односно на повеќе локалитети кои имаат историско, културно и уметничко значење. Планирани се да се посетат повеќе локации во Македонија и надвор од неа се со цел да се отслика времето во кое живееме со што ќе оставиме мала трага за идните генерации. Планирани се посета и учества на повеќе сафариа во соседната Србија, како Борач - Книч во Крагуевац, Иваново во Иваново и сл.

декември 2023

Куманово

Претседател

Марина Атанасовиќ